# Didrik Solli-Tangen

| Didrik Solli-Tangen |
| --- |
|  |
| Født | 11. juni 1987 (39 år) Porsgrunn (Telemark) |
| Beskjeftigelse | Operasanger, programleder  |
| Utdannet ved | Barratt Due musikkinstitutt |
| Søsken | Emil Solli-Tangen |
| Nasjonalitet | Norge |
| Musikalsk karriere |
| Sjanger | Opera, soulmusikk, popmusikk |
| Instrument | Saksofon, vokal |
| Stemmetype | Tenor |
| Aktive år | 2009– |
| Plateselskap | Universal Music Group |
| Nettsted |  |
| IMDb | IMDb
 |
|

---

Didrik Solli-Tangen på Commons |

**Didrik Solli-Tangen** (født 1987) er en norsk sanger (tenor). Solli-Tangen fikk sitt nasjonale gjennombrudd da han vant Melodi Grand Prix 2010 med låten «My Heart Is Yours», skrevet av Hanne Sørvaag og Fredrik Kempe. Han har siden deltatt i en rekke underholdningsprogrammer i norsk fjernsyn, blant andre *Stjernekamp* på NRK høsten 2017 og senest i Melodi Grand Prix 2020. I desember 2021 vant han den andre sesongen av NRK-konkurransen *Maskorama*, utkledd som «Snømonsteret».

## Bakgrunn

Didrik Solli-Tangen vokste opp på tettstedet Heistad i Porsgrunn kommune. Hans yngre bror Emil Solli-Tangen er også sanger.

Han er utdannet opersanger blant annet fra Barratt Due musikkinsitutt. Solli-Tangen studerte klassisk sang ved Barratt Due musikkinstitutt i Oslo, hvor han også ble venn med Alexander Rybak.

## Musikalsk virke

Han gjorde seg bemerket som operasanger i USA i 2009. I 2010 var Didrik Solli-Tangen en av deltagerne i Melodi Grand Prix med låten «My Heart Is Yours». Den 23. januar 2010 gikk Didrik Solli-Tangen, sammen med A1, videre fra delfinalen i Skien til finalen i Oslo Spektrum. Der vant han og representerte dermed Norge i Eurovision Song Contest 2010 på hjemmebane. I den internasjonale finalen ble han nummer 20 av 25.

Våren 2012 gikk Solli-Tangen til topps i kjendisutgaven av den norske realitykonkurransen *71° nord*. Høsten 2014 var han programleder for *Skal vi danse* sammen med Katrine Moholt. Høsten 2017 var han blant deltakerne i NRK-programmet *Stjernekamp*. Der ble han nummer to, etter Adam Douglas.

I 2020 deltok han på nytt i Melodi Grand Prix sammen med lillebroren Emil. De to deltok med låten «Out of Air».

I desember 2020 ga han også ut sitt første julalbum. Tittellåten «Det skal bli jul» ble A-listet på NRK P1.

I 2021 var han med på den andre sesongen av *Maskorama*, der han var «Snømonsteret». Solli-Tangen vant konkurransen som ble sendt på NRK lørdag 11. desember. Finalen ble sett av over 1,2 millioner seere.

## Diskografi

* *Guilty Pleasures* (Album, 2010)
* The Journey (Album, 2013)
* Hjem (Singel, 2020)
* Det skal bli Jul (Album, 2020)
* O Helga Natt (feat. Oslo Filharmoniske Kor ) (Singel, 2021)

## Bildegalleri

* Didrik Solli-Tangen møter pressen før MGP 2010.

## Referanser

## Eksterne lenker

* (no) Offisielt nettsted

* (en) Didrik Solli-Tangen – kategori av bilder, video eller lyd på Commons
* (en) Didrik Solli-Tangen på Internet Movie Database

* (no) Didrik Solli-Tangen hos Sceneweb

* (en) Didrik Solli-Tangen hos The Movie Database
* (en) Didrik Solli-Tangen på Apple Music

* (en) Didrik Solli-Tangen på Discogs

* (en) Didrik Solli-Tangen på MusicBrainz

* (en) Didrik Solli-Tangen på Spotify

* (en) Didrik Solli-Tangen på Last.fm

* (en) Didrik Solli-Tangen på Genius — sangtekster

* (en) Didrik Solli-Tangen på AllMusic
* Didrik Solli-Tangen på Facebook

* Didrik Solli-Tangen på Instagram

* Didrik Solli-Tangen på YouTube

* Didrik Solli-Tangen på X (tidligere Twitter)
* Intervju med Didrik Solli-Tangen Arkivert 23. mai 2012 hos Wayback Machine.